3. lið manglaði fleiri týðandi leikarar leygarkvøldið móti Víkingi, og tí vóru nakrir leikarar við fyri fyrstu ferð. Hugburðurin hjá øllum leikarum var aftur framúr. Allir mans stríddust mannliga allan dystin á tamb móti væl yngru Víkingaleikarunum, har elsti leikarin neyvan var eldri enn 20-21 ár. Ein sera væl leikandi Aksel Berg, ið hevði fleiri frálíkar bjargingar, og ein væl skipað verja vóru fundamentið undir sigrinum. Ein stríðshugaður miðvøllur og sera vandamikli Magni á Lakjuni gjørdu eisini sítt tíl, at felagliðið í Gøtu og Leirvík stóð eftir við ongum, hóast teir tveir reisur frammanfyri. Hóast Víkingur hevði bóltin meira, og óivað runnið fleiri metrar enn okkara menn, so høvdu vit tol og slerdu til, tá ið vit høvdu møguleikan. Tað eru nógvir dystir at spæla í triðju deild í ár. Fyrst eitt bólkaspæl við seks dystum, og nú 14 dystir í endaspælinum. Hetta merkir, at dystur er hvørt vikuskifti, og tá er ógvuliga týdningarmikið at hava ein breiðan hóp, tí tað liggur ikki fyri hjá øllum leikarum at spæla hvørt vikuskifti heilt fram til fyrst í oktober mánaði. Komandi vikuskiftið tekur 3. lið ímóti Víkingi B, sum eisini hava fingið fulla úrtøku báðar teir fyrstu dystirnar. Tá staðfesta vit okkara oddastøðu og leggja okkum einsamallir á odda í 3. deild. Hagtøl: 1-0 2-2 Magni á Lakjuni 2-3 Magni á Lakjuni